CELEX: 32010R1066
Language: da
Date: 2010-11-19 00:00:00
Title: Kommissionens forordning (EU) nr. 1066/2010 af 19. november 2010 om tarifering af varer i den kombinerede nomenklatur

20.11.2010   
            
            
               DA
            
            
               Den Europæiske Unions Tidende
            
            
               L 304/9
            
         KOMMISSIONENS FORORDNING (EU) Nr. 1066/2010
   af 19. november 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. november 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare bestående af en lavfrekvensforstærker (15 W) og en højttaler (ca. 20 cm (8 tommer)) i et enkelt kabinet, der måler ca. 38 × 38 × 20,5 cm og vejer ca. 8 kg.
                  Varen er forsynet med interface til:
                  
                              —
                           
                           
                              et musikinstrument såsom en elektrisk guitar;
                           
                        
                              —
                           
                           
                              en fodbetjent kontrolanordning for lydeffekter;
                           
                        
                              —
                           
                           
                              en lydoptager- og gengiver såsom en MP3- eller en CD-afspiller, og
                           
                        
                              —
                           
                           
                              hovedtelefoner.
                           
                        Den er også forsynet med kontrolknapper for lydstyrke, forstærkning, lyd og lydeffekter.
                  Varen modtager elektriske signaler fra musikinstrumentet, forstærker dem ved hjælp af lavfrekvensforstærkeren og omdanner dem til hørbar lyd gennem højttaleren.
               
               
                  8518 40 89
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8518, 8518 40 og 8518 40 89.
                  Da varen hverken er forsynet med mikrofon eller udstyret med interface til en mikrofon, kan den ikke modtage hørbar lyd. Tarifering under pos. 8518 50 som et elektrisk lydforstærkeranlæg er derfor udelukket.
                  Varen er en sammensat maskine som omhandlet i bestemmelse 3 til afsnit XVI og består af en højttaler henhørende under pos. 8518 29, en elektrisk lavfrekvensforstærker henhørende under pos. 8518 40 og et apparat til frembringelse af lydeffekter henhørende under pos. 8543 70.
                  Lavfrekvensforstærkerfunktionen er varens hovedfunktion i betragtning af niveauet for bearbejdning af de modtagne signaler.
                  Varen skal derfor tariferes under KN-kode 8518 40 89 som en elektrisk lavfrekvensforstærker.